Izziņa par atzinumos sniegtajiem iebildumiem

|  |
| --- |
| par Ministru kabineta noteikumu projekta “Grozījumi Ministru kabineta 2016. gada 20. decembra noteikumos Nr. 811 “Jūrnieku ārstu atzīšanas noteikumi” (VSS – 215) |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta vērtēšanas kritērija redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1. | 2. | 3. | 4. | 5. | 6. |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |
| --- | --- | --- |
| Datums | 2019.gada 17.aprīlis | |
| Saskaņošanas dalībnieki | Tieslietu ministrija, Finanšu ministrija | |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Tieslietu ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | |
|  |  | |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| **Iebildumi par Ministru kabineta noteikumu projektu** | | | | |
|  | Anotācijas I sadaļas 2.punkts (1. un 2.lpp):  „Saskaņā ar Ministru kabineta 2018.gada 6.marta sēdes protokollēmuma (prot. Nr.14 40.§) 3.punktu, ministrijām līdz 2018.gada 1.decembrim tika uzdots izvērtēt, vai attiecīgās nozares normatīvie akti, kas paredz fizisko personu datu apstrādi, atbilst Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām, un ja nepieciešams, izstrādāt normatīvo aktu projektus un noteiktā kārtībā iesniegt tos izskatīšanai Ministru kabinetā.  Satiksmes ministrija sadarbībā ar valsts akciju sabiedrību „Latvijas Jūras administrācija” izvērtējot jūrniecības jomas normatīvos aktus, kas paredz fizisko personu datu apstrādi ir konstatējusi, ka lai nodrošinātu atbilstību Vispārīgās datu aizsardzības regulas prasībām ir nepieciešams veikt tehniska rakstura grozījumus Ministru kabineta 2016.gada 20.decembra noteikumos Nr.811 „Jūrnieku ārstu atzīšanas noteikumi” (turpmāk – Noteikumi Nr.811).  Noteikumu Nr.811 5.6.apakšpunkts un 1.pielikuma 3.6.apakšpunkts nosaka, ka jūrnieku ārsts iesniegumā apliecina, ka piekrīt viņa personas datu apstrādei, ko veic valsts akciju sabiedrības „Latvijas Jūras administrācija” Jūrnieku reģistrs saistībā ar tā funkciju izpildi. Saskaņā ar Vispārīgo datu aizsardzības regulu, datu subjekta piekrišana nav pareizais datu apstrādes tiesiskais pamats, jo no tā izriet, ka jūrnieku ārsts jebkurā brīdī var atsaukt savus personas datus turpmākai apstrādei. Jūrnieku ārsta personas datu apstrādi valsts akciju sabiedrības „Latvijas Jūras administrācija” Jūrnieku reģistrs veic saistībā ar tā funkciju izpildi un personas datu apstrāde ir nepieciešama, lai izpildītu juridisku pienākumu, savukārt jūrnieku ārsts par to tiek informēts. Attiecīgi Ministru kabineta noteikumu projekts „Grozījumi Ministru kabineta 2016.gada 20.decembra noteikumos Nr.811 „Jūrnieku ārstu atzīšanas noteikumi”” precizē Noteikumu Nr.811 5.6.apakšpunktu un 1.pielikuma 3.6.apakšpunktu.” | **Tieslietu ministrija**  Atbilstoši Eiropas Parlamenta un Padomes 2016. gada 27. aprīļa Regulas (ES) 2016/679 Par fizisku personu datu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Datu regula) 6. panta 1. punkta noteikumiem personas datu apstrāde ir likumīga tikai tādā apmērā un tikai tad, ja ir piemērojams vismaz viens no šā panta apakšpunktos minētajiem pamatojumiem: a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem; b) apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas; c) apstrāde ir vajadzīga, lai izpildītu uz pārzini attiecināmu juridisku pienākumu; d) apstrāde ir vajadzīga, lai aizsargātu datu subjekta vai citas fiziskas personas vitālas intereses; e) apstrāde ir vajadzīga, lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras; f) apstrāde ir vajadzīga pārziņa vai trešās personas leģitīmo interešu ievērošanai, izņemot, ja datu subjekta intereses vai pamattiesības un pamatbrīvības, kurām nepieciešama personas datu aizsardzība, ir svarīgākas par šādām interesēm, jo īpaši, ja datu subjekts ir bērns.  Papildus tiesiskā pamata nodrošināšanai pārzinim ir jāievēro arī citi Datu regulas noteiktie nosacījumi. Piemēram, Datu regulas 5. panta 1. punkta a) apakšpunkts noteic, ka dati tiek apstrādāti likumīgi, godprātīgi un datu subjektam pārredzamā veidā. Savukārt b) apakšpunkts paredz, ka dati tiek vākti konkrētos, skaidros un leģitīmos nolūkos. Tādējādi, lai personas datu apstrāde būtu tiesiska, tai jāatbilst vismaz vienam no Datu regulas 6. panta nosacījumiem.  Šobrīd Ministru kabineta 2016. gada 20. decembra noteikumu Nr. 811 "Jūrnieku ārstu atzīšanas noteikumi" 5.6. apakšpunkts paredz, ka iesniegumā ārsts apliecina, ka piekrīt viņa personas datu apstrādei, ko veic valsts akciju sabiedrības "Latvijas Jūras administrācija" Jūrnieku reģistrs saistībā ar tā funkciju izpildi.  Projekts paredz Ministru kabineta 2016. gada 20. decembra noteikumu Nr. 811 "Jūrnieku ārstu atzīšanas noteikumi" 5.6. apakšpunktu izteikt šādā redakcijā: [Iesniegumā ārsts apliecina, ka] ir informēts, ka valsts akciju sabiedrības "Latvijas Jūras administrācija" Jūrnieku reģistrs veic viņa personas datu apstrādi saistībā ar tā funkciju izpildi. Savukārt projekta anotācijā norādīts, ka: "Noteikumu Nr. 811 5.6. apakšpunkts un 1. pielikuma 3.6. apakšpunkts nosaka, ka jūrnieku ārsts iesniegumā apliecina, ka piekrīt viņa personas datu apstrādei, ko veic valsts akciju sabiedrības "Latvijas Jūras administrācija" Jūrnieku reģistrs saistībā ar tā funkciju izpildi. Saskaņā ar Eiropas Parlamenta un Padomes 2016.gada 27.aprīļa Regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula), datu subjekta piekrišana nav pareizais datu apstrādes tiesiskais pamats, jo no tā izriet, ka jūrnieku ārsts jebkurā brīdī var atsaukt savus personas datus turpmākai apstrādei. Jūrnieku ārsta personas datu apstrādi valsts akciju sabiedrības "Latvijas Jūras administrācija" Jūrnieku reģistrs veic saistībā ar tā funkciju izpildi un personas datu apstrāde ir nepieciešama, lai izpildītu juridisku pienākumu, savukārt jūrnieku ārsts par to tiek informēts. Attiecīgi Ministru kabineta noteikumu projekts "Grozījumi Ministru kabineta 2016.gada 20.decembra noteikumos Nr.811 "Jūrnieku ārstu atzīšanas noteikumi"" precizē Noteikumu Nr.811 5.6.apakšpunktu un 1.pielikuma 3.6.apakšpunktu."  No minētā izriet, ka Satiksmes ministrijas ieskatā tiesiskais pamats jūrnieku ārsta personas datu apstrādei ir Datu regulas 6. panta 1. punkta c) apakšpunkts.  Saistībā ar minēto Tieslietu ministrija vērš uzmanību uz Datu regulas 41. apsvērumu, kas noteic, ka "ja šajā regulā atsaucas uz juridisku pamatu vai leģislatīvu pasākumu, tas obligāti nenozīmē, ka vajadzīgs parlamenta pieņemts leģislatīvs akts, neskarot prasības, kas izriet no attiecīgās dalībvalsts konstitucionālās kārtības. Tomēr šādam juridiskam pamatam vai leģislatīvam pasākumam vajadzētu būt skaidram un precīzam un personām, uz kurām tas attiecas, vajadzētu spēt paredzēt tā piemērošanu saskaņā ar Eiropas Savienības Tiesas ("Tiesa") un Eiropas Cilvēktiesību tiesas judikatūru."  Tāpat Datu regulas 45. apsvērumā minēts, ka "tiesību aktā varētu precizēt vispārējos nosacījumus, kas paredzēti šajā regulā, kura reglamentē personas datu apstrādes likumīgumu, izstrādāt norādes, kā noteikt pārzini, apstrādājamo personas datu veidu, attiecīgos datu subjektus, vienības, kurām personas dati var tikt izpausti, apstrādes nolūka ierobežojumus, glabāšanas laikposmu un citus pasākumus, lai nodrošinātu likumīgu un godprātīgu apstrādi."  No minētā saprotams, ka juridiskajam pamatam kā tiesiskajam pamatam personas datu apstrādei būtu jāizriet no normatīvajiem aktiem un jāietver kādi personas datu apstrādes aspekti. Juridiskajam pienākumam apstrādāt personas datus jābūt skaidri noteiktam, nepieciešamībai ir skaidri jāizriet no tiesību normām.  Tieslietu ministrija vērš uzmanību, ka anotācija nesatur pamatojumu un izvērtējumu datu apstrādes tiesiskā pamata maiņai, proti, apstāklis, ka datu subjekta piekrišana nav pareizais datu apstrādes tiesiskais pamats, jo jūrnieku ārsts jebkurā brīdī var atsaukt savus personas datus turpmākai apstrādei, bez izvērtējuma nav pietiekams pamatojums šādu grozījumu izdarīšanai.  Tāpat anotācijā nav atspoguļots pamatojums (tiesību akts)/skaidrojums, kādu juridisku pienākumu (funkciju izpildes) veikšanai valsts akciju sabiedrības "Latvijas Jūras administrācija" Jūrnieku reģistrs veic datu apstrādi.  Ievērojot minēto, lūdzam precizēt un papildināt anotāciju ar atbilstošu pamatojumu datu apstrādes tiesiskā pamata maiņai uz Datu regulas 6. panta 1. punkta c) apakšpunktu (apstrāde ir vajadzīga, lai izpildītu uz pārzini attiecināmu juridisku pienākumu), kā arī precizēt projektu un tā anotāciju, norādot jūrnieku ārstu personas datu apstrādes tiesisko pamatu atbilstoši Datu regulas 6. panta 1. punktam.  Informējam, ka noteikumu projekta anotācija neparedz datu subjekta tiesību īstenošanu un to kārtību attiecībā par noteikumu projektu, proti, datu subjektam (personai, kuras dati tiek apstrādāti) piemīt Datu regulas III nodaļā noteiktās datu subjekta tiesības. Datu subjektam ir tiesības rakstiski pieprasīt Datu regulas 15.-22. pantā noteikto informāciju, kā arī pieprasīt datu labošanu, dzēšanu, datu apstrādes ierobežošanu u.c. Līdz ar to ir nepieciešams papildināt noteikumu projekta anotāciju ar datu subjekta tiesībām un to īstenošanu. | **Ņemts vērā** | Anotācijas I sadaļas 2.punkts (1. un 2.lpp):  „Satiksmes ministrija sadarbībā ar valsts akciju sabiedrību „Latvijas Jūras administrācija”, izvērtējot jūrniecības jomas normatīvos aktus, kas paredz fizisko personu datu apstrādi, ir konstatējusi, ka, lai nodrošinātu atbilstību Fizisko personu datu apstrādes likumam un Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasībām, ir nepieciešams veikt tehniska rakstura grozījumus Ministru kabineta 2016.gada 20.decembra noteikumos Nr.811 „Jūrnieku ārstu atzīšanas noteikumi” (turpmāk – Noteikumi Nr.811).  Jūrnieku ārstu datu apstrāde pamatojas uz Vispārīgās datu aizsardzības regulas 6.panta 1.punkta c)apakšpunktu - apstrāde ir vajadzīga, lai izpildītu uz pārzini attiecināmu juridisku pienākumu.  Jūrnieku ārstu atzīšana izriet no 1978.gada Starptautiskās konvencijas par jūrnieku sagatavošanu un diplomēšanu, kā arī sardzes pildīšanu (turpmāk – STCW konvencija) Noteikuma 1/9 2.punkta un kodeksa A-I/9 iedaļas 3.punkta, kas nosaka, ka ikviena STCW konvencijas dalībvalsts nodrošina to, lai cilvēki, kas ir atbildīgi par jūrnieku veselības atbilstības novērtēšanu, būtu šīs dalībvalsts atzītas ārstniecības personas, kas drīkst veikt jūrnieku medicīniskās apskates saskaņā ar STCW konvencijas kodeksa I/9 iedaļas noteikumiem. Savukārt Jūrlietu pārvaldes un jūras drošības likuma 6.panta pirmās daļas 34.punkts nosaka, ka VAS „Latvijas Jūras administrācija” atzīst ārstus, kuri ir tiesīgi sniegt atzinumu par jūrnieku veselības stāvokļa atbilstību darbam uz kuģa atbilstoši STCW konvencijā noteiktajām prasībām un Jūrlietu pārvades un jūras drošības likuma 29.panta ceturtajā daļā ir ietverts pilnvarojums Ministru kabinetam noteikt jūrnieku ārstu atzīšanas kārtību, kritērijus un jūrnieku ārstu pienākumus, kas noteikti Noteikumos Nr.811.  Šobrīd spēkā esošo Noteikumu Nr.811 5.6.apakšpunkts un 1.pielikuma 3.6.apakšpunkts nosaka, ka jūrnieku ārsts iesniegumā apliecina, ka piekrīt viņa personas datu apstrādei, ko veic VAS „Latvijas Jūras administrācija” Jūrnieku reģistrs (turpmāk – Jūrnieku reģistrs) saistībā ar tā funkciju izpildi. Ņemot vērā, ka jūrnieku ārsta personas datu apstrāde, ko veic Jūrnieku reģistrs, ir nepieciešama, lai izpildītu juridisku pienākumu nevis pamatojas uz jūrnieku ārsta piekrišanu viņa personas datu apstrādei, attiecīgi Ministru kabineta noteikumu projekts „Grozījumi Ministru kabineta 2016.gada 20.decembra noteikumos Nr.811 „Jūrnieku ārstu atzīšanas noteikumi”” tehniski precizē Noteikumu Nr.811 5.6.apakšpunktu un 1.pielikuma 3.6.apakšpunktu nosakot, ka jūrnieku ārsts iesniegumā par jūrnieku ārsta atzīšanu apliecina, ka ir informēts, ka viņa personas datu apstrādi Jūrnieku reģistrs veic saistībā ar tā funkciju izpildi.  Jūrnieku ārstu un to pretendentu personas datu apstrāde tiek veikta  atbilstoši Vispārīgās datu aizsardzības regulas 6.panta 1.punkta c)apakšpunktam un personas datu apstrādes mērķis ir jūrnieku ārstu atzīšana, atzīšanas anulēšana un uzraudzība.  Personas datu subjekti ir jūrnieku ārsti un personas, kas vēlas kļūt par jūrnieku ārstiem.  Noteikumu Nr.811 4.punktā minētos personas datus Jūrnieku reģistrs apstrādā šādiem mērķiem:  1)vārds, uzvārds un personas kods – pretendenta vai jūrnieku ārsta identifikācijai un atbildes sniegšanai atbilstoši Noteikumu Nr.811 6., 7., 9. un 10.punktam;  2) vārds, uzvārds, elektroniskā pasta adrese, tālruņa un faksa numurs, mobilā tālruņa numurs, adrese korespondences saņemšanai – lai sazinātos ar pretendentu vai jūrnieku ārstu;  3) reģistrētās prakses vietas nosaukums un adrese – lai pretendents apliecinātu, ka viņam ir pieejami visi nepieciešamie resursi, lai novērtētu jūrnieka un jūrnieka kvalifikācijas pretendenta veselības stāvokli;  4) apliecinājums par darba pieredzi, kvalifikāciju, izglītību un papildapmācību – lai pretendents apliecinātu, ka viņam ir pieejama nepieciešamā kvalifikācija un pieredze, lai novērtētu jūrnieka un jūrnieka kvalifikācijas pretendenta veselības stāvokli.  Personas datu glabāšanas ilgums ir noteikts ievērojot dokumentu un arhīvu pārvaldības noteikumus.  Atbilstoši Noteikumu Nr.811 3.punktam Jūrnieku reģistrs uztur un aktualizē atzīto jūrnieku ārstu sarakstu, kas ietver jūrnieku ārsta vārdu, uzvārdu, prakses vietas nosaukumu, adresi, kā arī tālruņa numuru un publicē to VAS „Latvijas Jūras administrācija” tīmekļvietnē ([www.lja.lv](http://www.lja.lv)), kā arī paziņo to Starptautiskajai Jūrniecības organizācijai.” |

Atbildīgā amatpersona \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(paraksts)

Laima Rituma

Satiksmes ministrijas

Jūrlietu departamenta direktore

67028198, laima.rituma@sam.gov.lv

29.04.2019.

S.Gerge-Lubeja

VAS „Latvijas Jūras administrācija”

Juridiskā departamenta juriskonsulte

67099402, [sendija.gerge@lja.lv](mailto:sendija.gerge@lja.lv)